b"\n_START_ARTICLE_\nAgeness\n_START_SECTION_\nHistoria\n_START_PARAGRAPH_\nAgeness syntyi, kun mukaan tulivat kitaristi Vesa Auvinen ja basisti Jari Ukkonen, nelimiehisen\xc3\xa4 yhtye julkaisi omakustannesinglen tammikuussa 1992._NEWLINE_Singlen \xc3\xa4\xc3\xa4nitt\xc3\xa4nyt ja tuottanut Jari Laasanen liittyikin yhtyeeseen toiseksi kosketinsoittajaksi. Agenessin debyyttialbumi Showing Paces julkaistiin marraskuussa saaden innostuneen vastaanoton. CD-single Marigold julkaistiin syksyll\xc3\xa4 1993, mink\xc3\xa4 j\xc3\xa4lkeen Vesa Auvinen muutti Yhdysvaltoihin ja yhtye jatkoi ilman varsinaista kitaristia. Yhtyeen toinen albumi oli Rituals, joka lisensoitiin maailmanlaajuiseen levitykseen ranskalaisen Musea-levy-yhti\xc3\xb6n kautta. Levyll\xc3\xa4 esiintyy vierailevia kitaristeja ja levynjulkaisukeikalla kitaristina toimi Scarab-yhtyeen Mika Hella. 1997 Marko Karhu tuli yhtyeen kitaristiksi. Marraskuussa YLE/FST esitti Ageness-yhtyeen 16-minuuttisen musiikkiohjelman Imageness. 1998 julkaistiin kolmas albumi Imageness by Ageness._NEWLINE_Vuonna 1999 Vesa Auvinen palasi yhtyeeseen ja Ageness teki ensimm\xc3\xa4iset keikat ulkomailla, Alankomaissa sek\xc3\xa4 Belgiassa. 2000-luvulla yhtye esiintyi harvakseltaan l\xc3\xa4hinn\xc3\xa4 p\xc3\xa4\xc3\xa4kaupunkiseudun klubeilla ja tribuuttikeikoilla. 2004 Yhtye esiintyi Virossa Kuri-Proge Festivaalien ensimm\xc3\xa4isen\xc3\xa4 ulkomaisena p\xc3\xa4\xc3\xa4esiintyj\xc3\xa4n\xc3\xa4. Viimeinen keikka alkuper\xc3\xa4isell\xc3\xa4 kokoonpanolla pidettiin Tavastialla 2007, samasta tilaisuudesta HelTec-opiston taltioima audio- ja videomateriaali julkaistiin dvd-muodossa Colossus-yhdistyksen j\xc3\xa4senille. Syksyll\xc3\xa4 2007 kitaristi Speedy Saarinen ja kosketinsoittaja Matti Kervinen liittyiv\xc3\xa4t yhtyeeseen. Nelj\xc3\xa4s albumi Songs From The Liar's Lair julkaistiin kev\xc3\xa4\xc3\xa4ll\xc3\xa4 2009, levy-yhti\xc3\xb6n\xc3\xa4 Presence Records_NEWLINE_Vuonna 2012 Ageness esiintyi Colossus Yhdistyksen 15-vuotisjuhlakeikoilla trio-kokoonpanossa (Tommy Eriksson - Petteri Hirvanen - Juha Olli), soittaen muutamia Wigwam-klassikoita ja uutta omaa materiaalia."